Activitats i comunicats de Sant Feliu de Guíxols – Arxiu d'actualitat local\nActivitats i comunicats de Sant Feliu de Guíxols\nSegons Informa Radio Sant Feliu L’exposició Els herois de la Masia: procés d’elaboració d’un còmic mostra com es fa un còmic, des del guió fins a la publicació, a través dels personatges d’aquest còmic del Barça.\nTambé hi haurà un taller de còmic que anirà a càrrec de l’il·lustrador Pau Bassolí que explicarà les claus per crear la vostra pròpia història en vinyetes per a nens i nenes de 7 a 12 anys. És una activitat gratuïta amb les places limitades programada per aquest dissabte, 7 de juliol.\nA més, dins de les activitats del juliol, el dia 27, es farà la presentació del llibre Escafarlata d’Empordà d’Adrià Pujol que hi serà present conjuntament amb l’editor Xavier Cortadellas de l’editorial Sidilà.\nConcert a l’Ermita de Sant Amanç aquest divendres a les 20:00 h.\nPetit Concert a càrrec d’alumnes de L’Escola de Música de Sant Feliu de Guíxols a l’ermita de Sant Amanç a les 20:00 h. Organitza: Associació Ardenya, Patrimoni i Natura. Col.labora: Ajuntament de Sant Feliu de Guíxols.\nRevetlla al Parc de les Eres aquest dissabte a les 22:30 h\nCom cada any l’Associació de Veïns de Tueda organitza una revetlla popular al Parc de les Eres amb música en directe que anirà a càrrec del Trio Costa Brava. La festa començarà a 2/4 d’11 de la nit i hi haurà servei de bar amb coca i cava per als assistents.\nNúria Piqueras exposa a l’Ajuntament i Alej Terra a la Cambra\nFins el 15 de juliol, al Pati de l’Ajuntament de Sant Feliu, exposició d’aquerel.les de Núria Piqueras que farà el venissatge el dissabte, 7 de juliol a les 7 de la tarda. Horari de visites tots els dies de 10 a 2 i de 4 a 8.\nTambé fins el 15 de juliol, exposició del pintor guixolenc Alej Terra a la sala d’exposicions de la Cambra de Comerç amb una vintena d’olis, predominant les marines, que es pot visitar tots els dies d’11 a 1 i de 2/4 de 6 a 2/4 de 10.\nConvocatòria Assemblea Ordinària anual del Casino Guixolense\nEs convoca a tots els socis del Casino Guixolense, a l’Assemblea extraordinària que tindrà lloc a la seu del mateix Casino, Passeig del Mar, 36 de Sant Feliu de Guíxols el dia 09 de Juliol de 2012 a les 20.00 hores en primera convocatòria, i a les 20.30 hores en segona convocatòria, en la qual es tractarà el següent\n1.- Lectura i posada en comú de la taxació efectuada de l’aparcament nº5, del pàrking ubicat al carrer Creu, 2 el qual es va acordar en la darrera assemblea ordinària\nque es posava a la venda.\n2.- Votació, i si s’escau aprovació definitiva de la venda de l’aparcament citat anteriorment, acordant tant el preu de venda, com el comprador, per tal d’iniciar\nActivitats i comunicats de Sant Feliu de Guíxols added by Redacció on 03/07/2012


Resposta a “La línia 9 segueix sent una quimera” | EL3 - Portal de notícies de Sants-Montjuïc\nResposta a “La línia 9 segueix sent una quimera”\nConseller Municipal de CiU a la Marina de Port i a la Marina del Prat Vermell\nSorprenent. La reflexió de la Consellera del PSC Sra. Pérez és, amb tot el respecte que mereix, com a mínim, sorprenent.\nI és que, en un exercici d’hipocresia, dona la sensació que el seu partit va passar de puntetes pel Govern de Catalunya durant dues legislatures, sense fer soroll i absolutament aliè a la catastròfica situació de les finances de la Generalitat. Doncs no, resulta que no és així, en política no tot s’hi val, i vostès en tenen una bona part de responsabilitat.\nResulta que un dels Departaments que ha patit uns ajustos més durs en les inversions ha estat el de Territori i Sostenibilitat, i que la llosa més pesada ha estat l’extraordinari sobre cost de la línia 9 del metro, la qual cosa ha ocasionat també el retard, que no aturada, de la posta en servei del seu ramal de Zona Franca entre d’altres.\nPuntualitzem d’on ve el sobre cost esmentat: L’any 2004, el Govern tripartit va realitzar una auditoria a fons del projecte, que va actualitzar el cost inicial a 3.400 milions d’euros. I a partir d’aquí és que es van succeir un seguit d’imprevisions, de mala gestió, de presses per accelerar els treballs i d’un excés d’enginyeria financera. De quina altra manera es podria explicar que en sis anys es dupliqués el cost previst en la mateixa auditoria del tripartit?\nSense comentaris. El projecte costa ara 6.927 milions d’euros que finalment ascendiran a 16.000 milions, una vegada sumat el finançament.\nI per cert, que consti que encara no he parlat dels incompliments dels Governs centrals. Però ja que la Consellera Pérez ho ha tret, no estaria de més que el seu grup a Madrid es deixés de dobles jocs i donés suport inequívoc a la consecució d’un pacte fiscal, que ens alleugerís dels 16.000 milions d’euros de dèficit fiscal de Catalunya. O també suport al pagament dels 759 milions de deute reconegut, corresponents a la Disposició Addicional Tercera de l’Estatut d’Autonomia de Catalunya, als quals cal afegir-hi els 1.450 milions del Fons de Competitivitat, dos deutes que l’anterior Govern del PSOE va deixar sense pagar.\nAmb tota seguretat, llavors ja no estaríem parlant ni de retards en la línia 9 ni de molts altres ajustos als quals ara ens veiem abocats.


Ciuró, durant la instal·lació d'una llamborda Stolpersteine: "No podem deixar que el feixisme campi pels carrers" La República\nLa consellera Ciuró mostra la llamborda als familiars d'Enric Moner\nLa consellera de Justícia, Lourdes Ciuró, ha presidit aquest dissabte l’acte d’instal·lació d’una nova llamborda Stolpersteine a Figueres. En aquest cas, la llamborda ret homenatge al figuerenc Enric Moner. Ciuró ha instat a “no abaixar la guàrdia” davant les idees xenòfobes que proliferen i ha recordat que el Govern està compromès a “combatre-les”. “No ens podem permetre com a societat ensopegar dues vegades amb la mateixa pedra i repetir errors del passat deixant que el feixisme campi pels nostres carrers”, ha assegurat. La consellera també ha inaugurat l’exposició itinerant fotogràfica ‘La Capsa Vermella’, d’Antoni Campañà (1906-1989), formada per unes 70 fotografies bèl·liques inèdites que va fer durant la guerra civil espanyola.\nEn el seu discurs, Ciuró ha reivindicat l’acte de col·locació d’aquesta nova llamborda Stolpersteine com una “justícia cap a totes les víctimes de la barbàrie del feixisme” i ha recordat la figura d’Enric Moner com “un dels milers de catalans que va ser deportat a un camp de concentració i assassinat per les seves idees impunement”. La consellera ha agraït també la tasca del professor Unai Eguia, present durant l’acte, ja que gràcies a les seves investigacions acadèmiques es va poder recuperar informació rellevant de la biografia d’Enric Moner i de la seva estada als camps de concentració nazis.\nCiuró ha apel·lat a la responsabilitat d’impulsar i difondre la memòria democràtica. I és per això que ha assenyalat que “ens toca recordar, reivindicar, homenatjar i restaurar aquesta i totes les víctimes. Perquè, saben quin és el millor antídot contra la xenofòbia? La memòria. La memòria que reivindica els valors democràtics i els drets individuals i col·lectius”. Actualment a Catalunya hi ha 344 llambordes Stolpersteine i es preveu instal·lar-ne 42 noves peces més fins a finals d’any a sis municipis (Terrassa, Juneda, Sant Sadurní d’Anoia, Flix, Amposta i Sant Joan Despí).\nInauguració exposició ‘La Capsa Vermella’ d’Antoni Campañà\nLa consellera Ciuró ha inaugurat també l’exposició itinerant fotogràfica ‘La Capsa Vermella’ d’Antoni Campañà (1906-1989), formada per unes 70 fotografies bèl·liques inèdites que va fer durant la Guerra Civil espanyola. En paraules de la consellera, “fotografies com aquestes ens ajuden no només a no oblidar sinó també a reflexionar i a construir espais de memòria col·lectiva que ens permetin fer front i combatre els discursos d’odi i intolerància”.


La delegació catalana del Regne Unit farà una sessió virtual sobre mobilitat | exterior\nRedacció|2020-06-05T12:27:44+00:005 juny 2020|Exterior\nFoto: L’aeroport de Reus és un dels més utilitzats a Catalunya amb connexió amb el Regne Unit [ACN]\nLa delegació del Govern català al Regne Unit i Irlanda farà una sessió virtual de preguntes i respostes sobre la mobilitat en temps de coronavirus. Serà dijous, 11 de juny, a les 18 hores BST (19 hores, a Catalunya). La sessió pretén resoldre els dubtes que actualment té la comunitat catalana del Regne Unit i Irlanda de cara a les vacances d’estiu.\nAnirà a càrrec de Sergi Marcén, delegat del Govern al Regne Unit i Irlanda; Marina Falcó, assessora en matèria d’Acció Exterior del departament d’Acció Exterior de la Generalitat, i Aicard Guinovart, director de l’Oficina de l’Agència Catalana de Turisme al Regne Unit i Irlanda. Per poder-hi assistir de forma virtual, cal inscriure’s prèviament.\nD’altra banda, empresaris del sector turístic i agències de viatges han criticat, aquest divendres, les “contradiccions” del govern espanyol, després que la Moncloa rectifiqués les declaracions de la ministra d’Indústria, Comerç i Turimse, María Reyes Maroto, que va anunciar que els controls fronterers s’aixecarien el 22 de juny i no l’1 de juliol.\n“Aquestes desorientacions i contradiccions no ajuden en res a la reactivació”, ha assegurat el president de l’Associació Catalana d’Agències de Viatges Especialitzades, Martí Sarrate. Segons el vicepresident de la Sectorial de Turisme de Pimec, Daniel Brasé, l’episodi és “una mostra més” de la “improvisació” del govern espanyol. “Fins que no ho veiem publicat al BOE no ens podem fiar de res”, ha dit.


BIBLIOPATU: de març 2015\nEls orígens dels contes és difícil de situar i precisar. Se sap que la seva existència data de la antiguitat. En aquesta època, les narracions denominades contes explicaven situacions o fets que, per ignorància i desconeixement, només podien explicar-se de manera simbòlica i mítica.\nEls contes tradicionals vénen de la tradició oral de cada cultura i acostumen a tenir elements meravellosos i a ensenyar una lliçó moral. També se'ls coneix com a contes de fades o conte popular.\nAUTORS IMPORTANTS DE CONTES TRADICIONALS:\nVa escriure contes per a divertir i entretindre als cortesans que més tard van ser adaptats per al públic infantil. Alguns d'aquests contes són: La Bella dorment, La Caputxeta Vermella, El Gat amb botes...\nVan triar en les narracions orals populars una gran quantitat de relats, que recopilarien després en els seus contes: Blancaneus, Hansel i Grete, La Caputxeta Vermella, El Llop i les Set Cabrete...\nHANS CHRISTIAN ANDERSEN: El vestit nou de l'emperador, La Sireneta, El soldadet de plom...\nAquests dies a l'entrada de la biblioteca tenim una petita exposició de contes populars i una mostra d'algunes de les diferents versions del conte de la Caputxeta Vermella.\nLa Caputxeta Vermella és un conte popular europeu del que n'existeixen nombroses variants. Ha estat transcrita, entre d'altres, per Charles Perrault (Le Petit Chaperon Rouge) i els germans Grimm (Rotkäppchen).\nL'ambientació l'han realitzat els nens i nenes de les classes de P-4 i P-5!!\nPublicat per bibliopatu a 12:46 Cap comentari:\nAquests dies a l'entrada de l'escola us presentem altres llibres bonics i interessants pels nens i nenes de 3 a 7 anys.\nEntre aquests llibres podem trobar:\nEM FA POR LA FOSCOR!\nAutora: Karen Sapp\nEditorial: Pirueta, 2009\nTots els óssos donen la benvinguda a la lluna nova... tots llevat d'un. La Petita Óssa Polar té molta por de la foscor! Està trista i es perd tota la diversió. Hi ha algú capaç de fer-li superar les pors? Aquest llibre amb textures i brillantors fascinarà els petits lectors amb les se ves meravelloses il·lustracions, una història deliciosa i una magnífica sorpresa!\n(si voleu saber més d'aquest llibre cliqueu a sobre del títol i anireu al blog de abracadabrallibres)\nAutor i il·lustrador: Chris Haughto\nAquest àlbum il·lustrat és un àlbum que recomanem per a primers lectors perquè té molt poca lletra i les imatges parlen per si soles.\nUn petit mussol, s’adorm a la seva branca i cau al terra, perdent a la seva mare de vista. Un esquirol que estava per allà, baixa a preguntar-li si està bé i el mussol respón que s’ha perdut. Amb l’ajuda de l’esquirol, busquen a la mare per tot el bosc. L’esquirol segons les definicions que fa el mussol li va suggerint diversos animals que podrien ser la seva mare. Fins que apareix la granota, que com coneix a la seva mare, els ajuda a arribar fins on està ella\n(si voleu saber més d'aquest llibre cliqueu a sobre del títol).\nPublicat per bibliopatu a 1:42 Cap comentari:


La policia investiga el robatori d’un vehicle a la Bartra - Altaveu\nLa policia investiga el robatori d’un vehicle a la Bartra\nLa recerca pel territori nacional no ha dona cap mena resultat i la desaparició del turisme es considera un fet aïllat\nDilluns, 6 de maig de 2019 | 20:30 h\nLa policia investiga el robatori d’un vehicle a la zona de la Bartra d’Encamp. El cotxe va ser estacionat pel seu conductor habitual divendres en una plaça de minusvàlids i l’endemà ja no hi era. El mateix dissabte els propietaris del turisme van comunicat la desaparició del mateix a la policia, que va iniciar una recerca a escala nacional.\nEn no haver-hi cap rastre del cotxe, diumenge es va formalitzar la denúncia per part dels propietaris del Volkswagen Golf de la sèrie 2 i de color gris plata. La matrícula del vehicle, d’uns quants anys ja, és A1489. Si algú en pot donar alguna referència, cal que contacti amb el servei d’ordre.\nEncara que és un fet molt poc habitual al Principat, el robatori de vehicles, es considera ara per ara un fet totalment aïllat. No s’ha denunciat cap furt més. Només es va poder apreciar, diumenge, un seguit de vehicles a Escaldes que van aparèixer amb petites bretolades que també s’estan analitzant però a la qual se li resta transcendència.\n1. 7 de maig de 2019 | 11:11 h\nQuina sort per la publicació i per la policia que el propietari hagués fet una foto del seu cotxe aparcat al lloc del robatori. Jo no tinc gaires fotos del meu, en faré !


Formació, crisi i longevitat, un trinomi convertit en oportunitat | Ser on siguis\nFormació, crisi i longevitat, un trinomi convertit en oportunitat\nLa vida dividida en tres etapes és cosa del passat. El patró que s’ha seguit fins ara basat en aprenentatge, treball i jubilació ja no funciona quan els avanços mèdics i la millor cura de la salut augmenten de manera progressiva l’esperança de vida. Encarem l’era de les multietapes, de la qual parla el llibre La vida de 100 años (2017), de Lynda Gratton i Andrew Scott, en què s’alternen més sovint períodes dedicats a la formació i es planteja perllongar l’etapa activa fins i tot més enllà dels 80 anys.\nEl llibre argumenta que, davant d’un escenari de vides curtes i d’un mercat laboral estable, els coneixements i les habilitats que s’hagin adquirit durant les primeres dues dècades podrien ser suficients, però avui, en l’època de la longevitat, en què Espanya és el segon país amb més esperança de vida, i amb la digitalització de la societat, on moltes feines i tasques repetitives estan desapareixent, no hi ha més remei que reinventar-se, reaprendre.\nLA FORMACIÓ CONTINUADA, CLAU PER A l’OCUPABILITAT\nPer tant, ja no s’hi val a conformar-se amb estudis universitaris per mantenir-se tota una vida en actiu. Els ràpids i vertiginosos canvis que provoquen els avenços tecnològics obliguen a mantenir-se en un reciclatge professional constant, a estar en formació continuada, adquirint nous coneixements i habilitats. El filòsof i assagista José Antonio Marina parlava del concepte learnability, que significa l’habilitat i el desig d’aprendre d’una manera ràpida i eficaç per guanyar ocupabilitat en “un món empresarial que canvia a molta velocitat, cosa que fa necessària una actualització constant”. I posava com a exemple el fet que els joves que acaben els seus estudis s’hauran de reciclar entre 10 i 14 vegades al llarg de la seva vida laboral, la qual cosa, sens dubte, exigeix capacitat d’aprenentatge.\nEls joves que acaben els seus estudis s’hauran de reciclar entre 10 i 14 vegades al llarg de la seva vida laboral\nEls experts assenyalen que l’anomenat lifelong learning construirà societats més capaces d’adaptar-se àgilment a les disrupcions, sigui per la digitalització o per una crisi, com la que actualment patim per la COVID-19. De fet, l’informe de l’Organització per a la Cooperació i el Desenvolupament Econòmics (OCDE) sobre perspectives d’ocupació, titulat La seguridad de los trabajadores y la crisis del COVID-19, assenyala que, davant l’augment de l’atur, és necessari que governs i empreses reforcin el suport als treballadors afectats per mitjà de la millora de les seves competències professionals i transversals. El seu secretari general, Ángel Gurría, assenyalava durant la presentació del document al juliol: “En aquesta crisi en particular, els qui tenen menys competències són els més afectats perquè les seves feines s’han hagut d’aturar; per això, adquirir més i millors competències és crucial”.\n“Per assegurar-se que ningú no es queda enrere en la recuperació”, argumenta l’informe, “és fonamental donar suport a l’educació i la formació professional, com també aprofitar el diàleg social i la negociació col·lectiva per reforçar la resiliència del mercat laboral”.\n“Formar-se durant aquesta crisi representa un plus per a tots nosaltres. Si som capaços d’aprendre i ser flexibles davant d’aquesta situació, desenvoluparem una certa immunitat en un context canviant i volàtil. Sortirem més que mai enfortits i reforçats per construir nous relats per a aquest nou entorn: una nova societat, una nova economia, un nou futur”, apunta Eduardo Gómez, director general d’ESIC Business & Marketing School.\nD’altra banda, l’OCDE adverteix que els universitaris i els estudiants de formació professional obtenen bons resultats en el mercat laboral al principi de la seva carrera, però s’observen desafiaments. Indica que moltes tasques per a les quals es preparen tenen un alt risc d’automatització. En aquest sentit, perquè la seva formació continuï tenint un impacte positiu és important acostar la formació a la realitat laboral.\n“Si som capaços d’aprendre i ser flexibles davant la situació actual, desenvoluparem una ‘certa immunitat’ en un context canviant i volàtil”\n“Mantenim una relació pròxima i una escolta activa amb el món de l’empresa i busquem formar el nostre alumnat i respondre tant a les seves demandes actuals com a les futures”, afirma el director d’ESIC. “Busquem combinar habilitats personals i professionals formant el nostre alumnat per a l’ocupabilitat i, més important encara, per a l’aprendibilitat. Volem que el nostre alumnat estigui capacitat per ser molt àgil, molt flexible i molt resilient. Que sigui capaç d’adaptar-se a contextos com el que ha vingut i estem vivint, i per a tots els que ens ofereixi el futur”, afegeix.\nEn aquest sentit, amb la indústria 4.0, els perfils més demandats són els categoritzats dins la sigla STEAM (science, technology, engineering, art i mathematics). Al mateix temps que la digitalització implicarà la desaparició de llocs de treball i la substitució de tasques que avui fan persones, també en crearà d’altres al voltant de la intel·ligència artificial (IA), les dades massives (big data) i la Internet de les coses (IoT), per a les quals encara no hi ha professionals qualificats.\nEn paral·lel, i davant de situacions disruptives, la gestió de crisi i de persones, els nous models de negoci i la sostenibilitat són les formacions més sol·licitades en aquests temps d’incertesa, segons l’IESE.\nLA REINVENCIÓ DE LES ESCOLES DE NEGOCIS\nAquesta formació continuada, pròxima a la realitat del mercat laboral, es troba a les escoles de negocis, on la COVID-19 ha accelerat no tan sols la implantació d’uns conceptes en què ja treballaven les institucions acadèmiques, com la formació híbrida i síncrona, sinó també la personalització de la formació i l’oferta de cursos més curts.\nEn aquesta nova etapa que exigeix flexibilitat en totes dues parts, “el paper del professor és el de fer de guia, d’acompanyar l’alumne, que tindrà més possibilitats de marcar el seu ritme”, afirma Joan Rodón, vicedegà de Professorat i Recerca d’Esade Business School, qui reconeix que, des de l’impacte de la pandèmia, la demanda de programes més curts online s’ha impulsat. Segons el seu parer, “l’acompanyament fora de l’aula, en l’entorn online asíncron, es presta més a la personalització, que abans ja existia, i l’alumne haurà de ser més autònom”. Aquesta escola combinarà l’experiència de l’alumnat a l’aula i deixarà les interaccions més bàsiques en l’entorn virtual. “Estaríem fora del mercat si no innovéssim en infraestructures digitals. No es tracta només de connectar maquinari i programari, sinó també que hi hagi persones que sàpiguen utilitzar-los”, afegeix Rodón.\n“La presencialitat continuarà, perquè permet socialitzar-se, intercanviar valors, treballar en equip”, apunta Mireia Rius, Director Executive Education de l’IESE, qui assenyala que la proposta de valor és ampliar la combinació de la formació presencial i online i, alhora, potenciar altres programes intermedis, més especialitzats, amb durades i formats diferents. “Els programes a mida ja ens els estaven demanant abans de la COVID-19, però ara avançarem encara més”. Per a la directora de l’IESE, el repte del professorat, convertit en un facilitador, és recolzar-se en la tecnologia per donar continuïtat a la metodologia del cas.\nEn aquest nou entorn digital, per al president d’IE University, Santiago Iñíguez de Onzoño, “l’educació es transforma en un aprenentatge líquid que combina la formació en el món real amb la del món virtual, el treball individual i en equip, les classes presencials i les virtuals, la connexió en directe i el treball en remot. D’aquesta manera, l’alumne guanya en flexibilitat, ja que pot personalitzar la seva experiència educativa, adaptar el contingut i gaudir de més interactivitat”.\nSens dubte, la pandèmia ha aconseguit canviar la imatge tradicional de l’aula, amb la pissarra, la tarima, els pupitres i les cadires, que s’han substituït per les pantalles d’ordinador. Com diu Eduardo Gómez, això ha demostrat que “l’aula és una aula everywhere”.\nFotografia d'Artem Maltsev a Unsplash


Lluís Llach recolza a la CUP perquè aposten per la sanitat pública\nPublicat 31/01/2021 20:05CET\nBARCELONA - Archivo\nEl cantautor Lluís Llach ha manifestat aquest diumenge el seu suport a la candidatura de la CUP per a les eleccions catalanes del 14F: "Estic aquí perquè sé que la sanitat pública és un dels objectius de la gent a qui suport".\nSegons un comunicat de la CUP, després d'una roda de premsa del partit a Verges (Girona) en la qual el cantautor també ha participat, Llach ha advertit que s'apropa una pandèmia econòmica "d'actituds devastadores i és important que des de l'esquerra hi hagi exigència de canvis radicals en les estructures socioeconòmiques" de Catalunya.\n"Vivim en un moment de pandèmia absoluta que va més enllà de la sanitària", ha dit, per la qual cosa ha assegurat que és necessari pensar en solucions que vagin més enllà del que ha ofert el sistema actual, en les seves paraules.\nLlach ha demanat a la CUP que no dubtin de la seva col·laboració i la seva força, perquè creu que serà necessària per a "un embat important com el de l'alliberament nacional".\nPer la seva banda, el candidat de la CUP per Girona, Dani Cornellà, ha recalcat: "Cal continuar aquest embat contra l'Estat, que ens porti cap a la independència i aquí la CUP estarà sempre, al costat del poble".


Compromís-Podem es trenca en el Congrés: uns al mixt i uns altres, amb Iglesias\nD'Oriola a Vinaròs :: Actualitat\npor Josep G. el Dv Gen 15, 2016 1:07 pm\nLa formació nacionalista assumeix que no tindrà un grup propi mentre que el partit dels cercles no contempla deixar la seua bancada\nLa unitat mostrada fins ara pels membres de la candidatura Compromís-Podem '*Ès el *moment' ha començat a esquerdar-se. La impossibilitat de formar grups parlamentaris diferenciats de la formació de Pablo Iglesias -PP, Ciutadans i PSOE no ho aproven- per part de les denominades confluències de Podem, a Galícia, Catalunya i a la Comunitat Valenciana amb Compromís està motivant que estiguen demostrant-se divergències d'opinió a l'hora de determinar la presència en el Congrés.\nEn Compromís comencen a assumir que el principal motiu de l'acord amb Podem, la formació d'aqueix grup parlamentari, no és possible. Els *podemistas de la Comunitat prefereixen anar pas a pas i que la Taula de la Cambra baixa els negue aqueixa possibilitat dimarts que ve, ja que ni populars ni socialistes ni C's l'admeten perquè al seu judici incompliria el Reglament de la Càmera. De moment encara han de presentar oficialment la sol·licitud.\nEls nacionalistes ja s'han col·locat en la situació del dia després i tenen clar que s'aniran al grup mixt. Però fonts properes al grup negociador que Compromís ha impulsat per a cercar la creació del grup parlamentari propi, afirmen amb rotunditat que els nou diputats que la coalició va obtenir en les tres circumscripcions valencianes -quatre de Compromís i cinc de Podem- aniran a parar al grup mixt. Però no solament açò. Seguirien el mateix camí els parlamentaris que la confluència *podemista va forjar a Galícia i a Catalunya i dominarien el grup mixt amb 27 diputats i pràcticament anul·larien la presència de les formacions minoritàries com a ERC, *Bildu, UPN o Coalició Canària. Aqueix seria, a més, el primer pas per a recórrer davant el Tribunal Constitucional la decisió de la Taula del Congrés.\nLes fonts consultades en Compromís incideixen que al PP no li fa gràcia que els diputats de les confluències copen el grup mixt «i està cercant alternatives per a resoldre aquest problema», van indicar des de la coalició taronja.\nEl recurs al Constitucional ho tenen clar ambdues formacions, però no així on acabaran en la Càmera. El líder de Podem a la Comunitat, Antonio Montiel, sosté que el protocol per a la formació de la confluència reflecteix que en aqueix supòsit «els diputats de Compromís podran optar per integrar-se en el mixt i els de Podem, anar al grup amb Pablo Iglesias». Que els cinc diputats de Podem ingressen en el mixt? Montiel no contempla aqueixa opció.\nUna altra possibilitat és que dins del grup parlamentari de Podem que dirigirà Pablo Iglesias «es podria fer un subgrup valencià». La intenció, d'acord amb Ángela Ballester, diputada i dirigent de la formació habitada, és que aqueix subgrup valencià s'engegue estiguen o no estiguen integrats els quatre diputats de Compromís que lidera Joan *Baldoví.\nMentrestant, la vicepresidenta del Consell i dirigent de Compromís, Mónica Oltra, assegurava que van a treballar per a tenir grup parlamentari però que estan oberts a parlar per a cercar una altra eixida amb la finalitat d'aconseguir aqueix grup parlamentari, en aquest cas amb els diputats d'Esquerra Unida. Opció que Montiel va rebutjar. És iniciativa, va dir, «no té recorregut».\nPer la seua banda, el diputat i número dos de Podem, *Íñigo *Errejón, va demanar ahir a la Taula del Congrés que «reflexione» i els permeta formar quatre grups parlamentaris -un de propi i un altre de cadascuna de les candidatura de confluència a Galícia, Catalunya i *Comunitat Valenciana-, ja que impedir-ho serien manar «un missatge de *cerrazón i immobilisme», que és el que, al seu judici, alimenta l'independentisme.\n«No seria un bon missatge que la Taula del Congrés es tapara els ulls enfront de la diversitat territorial del nostre país. Si feren açò estarien llançant un missatge de *cerrazón i immobilisme, que és el missatge que ha fet que molta gent pensara que és millor un procés de desconnexió», va dir.\n*Errejón va reclamar a la Taula «que li posen una mica de sentit d'Estat», va reclamar, per a recordar a continuació «la situació política que hi ha oberta a Catalunya» amb «un Govern que ha decidit *unilateralemente iniciar un procés de secessió».\nRe: Compromís-Podem es trenca en el Congrés: uns al mixt i uns altres, amb Iglesias\npor Josep G. el Dv Gen 15, 2016 9:45 pm\nSegons Valenciaplaza les negociacions entre IU i Compromis van per bon cami.


Treballa en equip amb Microsoft Teams | Cloudcomunicaciones\nInicio » Blog » Teletreball » Treballa en equip amb Microsoft Teams\nTreballa en equip amb Microsoft Teams\nA causa de la situació actual que experimenta el món empresarial degut al Covid-19, la utilització de les noves tecnologies de la informació i comunicació (TICs), mitjançant el teletreball (Recordem alguns consells per teletreballar de forma segura fent clic aquí), permet realitzar tasques des de qualsevol lloc sense la necessitat d’estar a l’oficina, on el seu funcionament ens aporta una sèrie de característiques que afavoreixen a la rendibilitat de treball. Microsoft Teams ens aporta flexibilitat a partir del treball en línia, a més a més de la col·laboració amb altres eines vinculades al teletreball.\nMicrosoft Teams és una plataforma de treball en equip que forma part del paquet 365 Microsoft Office. Garanteix la comunicació empresarial integrant aplicacions basades en la comunicació per xat, veu i videoconferència. A més a més, aquest disposa d’una gamma de capacitats d’Office 365, on s’inclou: SharePoint, Word, PowerPoint, Power BI, Twitch, Bloc de notes, IPages…\nTeams facilita la creació d’espais perquè grups de treball es comuniquin i col·laborin establint canals (xats de grup privats) per tal de planificar, administrar i entregar el treball. La creació, edició i col·laboració a temps real dels documents, garanteix la disponibilitat i accessibilitat de l’última versió dels canvis efectuats.\nD’altra banda, la similitud a altres aplicacions d’ús quotidià de missatgeria instantània afavoreix una utilització més familiaritzada. A part, el seu bon funcionament és una realitat gràcies a les 200 actualitzacions en el full de ruta del producte.\nMicrosoft Teams aporta una sèrie de característiques que afavoreixen la rendibilitat de treball:\n– Utilització xats de grup per mantenir conversacions.\n– Disponibilitat d’una àrea de treball en equip on hi és el contingut, les eines, els usuaris i les conservacions.\n– Permet l’accés integrat a SharePoint i OneNote.\n– Facilita el treball de documents des de l’aplicació.\n– Agrega un accés ràpid als documents i als llocs web utilitzats amb freqüència.\n– Obté un accés a eines de tercers com RRSS, Trello, GitHub i Asana\nLa seva integració amb Office 365 i aplicacions de tercers, juntament amb la centralitat de les eines de comunicació i col·laboració, permet una millor organització del seguiment de treball, ja que hi ha una única ubicació al núvol. A més a més, l’accessibilitat des de qualsevol dispositiu millora la velocitat de treball.\nEn el cas de la programació de reunions grupals, aquestes, es poden sincronitzar amb Outlook, integrant capacitats d’àudio, vídeo i ús compartit de pantalla, on tots els integrants de l’equip poden unir-se sense la necessitat d’un password.\nUn dels punts forts de l’aplicació web és la seva adaptabilitat a qualsevol propòsit. Els llocs de treball moderns estan dispersos geogràficament, per tant, és necessària una flexibilitat mitjançant el treball en línia. Aquesta situació presenta nous reptes pel personal de recursos humans. D’altra banda, a mesura que la força laboral es torna més competitiva, la integració de Teams en escoles i universitats és necessària per formar habilitats desenvolupades i crítiques, amb noves formes de col·laboració i aprenentatge.\nMicrosoft Teams dona solució a la necessitat d’accedir de forma ràpida a aplicacions, documents i arxius, gràcies a la concentració i organització en un sol lloc. D’aquesta manera, es poden afegir finestres per a eines i arxius de preferència. A més a més, amb la integració de SharePoint, els documents poden ser editats, emmagatzemats i compartits en temps real. D’altra banda, amb Surface Hub, es poden programar reunions mitjançant trucades de veu o videotrucades amb els usuaris de Teams, i també amb aquells que no el disposin marcant el seu número de telèfon, permitent la connexió i col·laboració des de qualsevol lloc.\nQuè oferim des de Cloudcom?\nDes de Cloudcom, com a CSP de Microsoft (Cloud Solutions Provider) podem realitzar projectes de Transformació Digital de les eines ofimàtiques amb les solucions Cloud de Microsoft, des de l’adquisició de les llicències Business o Enterprise, fins a la implementació i formació del servei.\nCom funcionen els equips i canals en Microsoft Teams?\nLa repercussió de la Covid-19 en el teletreball\nEstà la teva empresa preprada per al teletreball?\n← VII Edició Torneig Solidari Sant Cugat – Fundació Vicente Ferrer\nCloudcom integra els serveis d’operador amb Microsoft Teams →


Langley Apartments - Portland Street Aberdeen Regne Unit - Ofertes d'hotels amb els MILLORS DESCOMPTES EN LÍNIA\nPortland Street, Aberdeen, Aberdeen Centre Ciutat, Aberdeen, Regne Unit, AB11 6LJ - Veure al mapa\nMés informació sobre Langley Apartments - Portland Street\nTant si es tracta d'un viatge de plaer com si és de negocis, Langley Apartments - Portland Street és una elecció d'allotjament magnífica quan visiten Aberdeen. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Langley Apartments - Portland Street, l'excelent servei i instal.lacions superiors faran de la vostra estada una experiència inoblidable. L'hotel ofereix Wi-Fi gratuït en totes les habitacions, aparcament de cotxes, habitació familiar, ascensor per garantir el més gran comfort possible als seus clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, nevera, forn microones, articles de tocador, renta vaixelles a cada habitació. Jardí de l'hotel, són llocs ideals per a relaxar-se després d'un llarg dia. Gaudeixi d'incomparable serveis i d'una localització de prestigi a Langley Apartments - Portland Street.


Clou amb gran èxit el segon Festïu de Montuïri | fancultura\ninici » Fanteatre » Clou amb gran èxit el segon Festïu de Montuïri\nClou amb gran èxit el segon Festïu de Montuïri\ntext de Javier Matesanz el dia 29 Ago, 2012 a Fanteatre, Notícies, portada\nEls carrers i la plaça Major de Montuïri han estat, un any més, l’escenari per del FESTÏU, que enguany ha celebrat la segona edició. Durant 5 caps de setmana de juliol i agost, 5 espectacles de teatre de qualitat i per a tots els públics han congregat més de 1.500 persones de Montuïri i d’arreu de l’illa\nAmb l’èxit d’aquesta segona edició, es consolida un festival que va néixer amb la intenció d’avançar en la dinamització cultural en l’àmbit de les arts escèniques per a joves a Montuïri i tot Mallorca en general. Amb aquest objectiu, el FESTÏU ha oferit un cartell de luxe que ha inclòs teresetes, dansa, circ i animació de carrer.\nUna expedició “llunàtica” a càrrec dels Clownstronautes de Festuc Teatre va posar punt final dissabte passat a un festival que havia començat amb l’espectacle Sidecar, de Pessic de Circ el 28 de juliol. El 4 d’agost fou el torn de Txó Titelles amb el Circ cabaret d’Armando Rissoto, guanyador del premi FETEN 2009 al millor espectacle de teresetes. Sus! de la companyia mallorquina D-dansa va omplir la plaça l’11 d’agost i la companyia de circ per excel·lència de les Illes Balears, Circ Bover, va presentar l’espectacle Mala-Bar el 18 d’agost.\nEl FESTÏU és possible gràcies al patrocini de l’Ajuntament de Montuïri i l’Obra Social La Caixa; i a l’organització de Sa Xerxa de teatre infantil i juvenil de les Illes Balears. També compta amb el suport de l’Institut Català de les Empreses Culturals (ICEC)


Mostrant articles per etiqueta: incendis - Nou Horta\nDivendres, 07 Desembre 2018 09:54\nEl sistema de detecció d’incendis SENTICNEL, amplia la seua xarxa intel·ligent amb un total de 70 nòduls nous, repartits per les zones del Vedat, del paratge natural de la serra de Perenxisa i l’àrea de barrancs. Al llarg dels mesos d’estiu s’estan instal·lant una gran part d’estos sensors. A més l’ ampliació es complementa amb tres noves estacions meteorològiques i quatre càmeres de videovigilància que se sumaran a les dues estacions i les tres càmeres que hi ha en l’actualitat. El sistema, que forma part de l’estratègia DUSI, cofinançada pels fons europeus FEDER, cobrirà un total de 55 hectàrees de zona forestal del Vedat, 300 hectàrees en la serra de Perenxisa i 35 km de barrancs protegits contra els possibles focus d’incendis les 24 hores els 365 dies de l’any.\nLa regidora de l’àrea de Desenvolupament Sostenible, Inma Amat, puntualitza que “amb esta ampliació, Torrent mantindrà vigilades de forma eficient les zones forestals contra els possibles focus d’incendis. La informació arreplegada en temps real per la xarxa SENTICNEL ens permetrà actuar de forma immediata davant una possible situació de risc i avançar-nos”.\nEn breu a l’ampliació es sumarà una nova línia de canons d’aigua del sistema de defensa SIDEINFO, que protegiran noves zones boscoses del Vedat, per a la qual es destinaran 600.367 euros, subvencionats per la Diputació de València, dins del programa SOM+ 2018/2019. L’ampliació té com a objectiu augmentar la protecció de la zona sud de la massa boscosa del Vedat, concretament sobre el carrer del Gesmil i el carrer d’Agustina d’Aragó, amb una nova línia de canons similars a l’actual i la instal·lació d’una nova sala de bombament i de dipòsit.\nLa informació arreplegada per la xarxa a temps real es pot consultar en la pàgina web www.torrent.es, on es mostra el risc d’incendi en les zones forestals segons la perillositat. A més s’hi pot consultar informació com ara la velocitat i direcció del vent, la temperatura, la humitat relativa i la pluviositat.\nDivendres, 06 Juliol 2018 12:24\nL'Alcalde de Paterna, Juan Antonio Sagredo, acompanyat per la regidora d'Infraestructures, Nuria Campos i el Cap de la Policia Local, Rafael Mestre, han visitat la zona de la Torre de Vigilància del bosc de la Vallesa, on han supervisat els nous dispositius contra incendis.\nDurant la visita, el primer edil ha pogut conèixer de primera mà el funcionament de la càmera tèrmica instal·lada en la Torre, que permet detectar focus de calor a una distància superior als tres quilòmetres, i que se sumisca a una càmera òptica que possibilita gravar en 360 graus, facilitant les tasques de vigilància i prevenció d'incendis.\nTal com ha explicat l'Alcalde, “aquestes càmeres estan operatives les 24 hores del dia i davant qualsevol conat d'incendi manen un senyal al centre de control de la Policia Local, on estan instal·lades unes pantalles que permeten tenir vigilat a temps real el Parc Natural de la Vallesa.”\nA més, Sagredo ha destacat que les imatges també poden veure's des de dispositius mòbils “de manera que els agents poden estar vigilant des de qualsevol lloc, permetent reduir el temps de reacció davant qualsevol possible risc”.\nPer la seua banda la regidora d'Infraestructures, Núria Campos, ha recordat que dins del pla de prevenció d'incendis “s'inclou una xarxa de hidrants que enguany suma un de nou en la zona del Pou de Santa Julia, enfront de la Lloma de Betxí així com 20 detectors de fum distribuïts per la massa forestal de la Vallesa, per a reforçar la protecció del bosc davant les altes temperatures que s'aconsegueixen durant els mesos d'estiu i que augmenten el risc d'incendis”.\nAixí mateix, la regidora ha explicat que “als mitjans tècnics, se sumen els mitjans humans amb els quals explica el municipi i que estan formats per la Unitat de Medi ambient de la Policia Local i voluntaris de Protecció Civil, així com per la Brigada de Vigilància Forestal municipal”.\nA més, també s'ha reforçat la Brigada especial de Vigilància depenent de l'empresa municipal GESPA passant dels 2 als 6 operaris que, fins al pròxim mes de setembre, treballaran per parelles de dilluns a diumenge en torns, ampliables en funció de les necessitats detectades.


Són les cigarretes electròniques útils per deixar de fumar? | Atenció a la salut sexual i reproductiva\n← El preservatiu, molt més que un mètode anticonceptiu\nLa llevadora et visita a casa després del part →\nSón les cigarretes electròniques útils per deixar de fumar?\nPublicat el 12 Desembre 2014 per assirbcn\nJa et vam parlar, en aquest blog, de la importància de deixar de fumar, no només durant l’embaràs sinó també abans… “Deixa de fumar durant l’embaràs” i et varem explicar que si necessitaves suport, podies demanar-ne a l’ASSIR.\nLa majoria de vegades, amb força de voluntat i un desig real de deixar de fumar, moltes persones aconsegueixen abandonar l’hàbit tabàquic però, en ocasions, cal alguna ajuda més i, sovint, les nostres usuàries ens pregunten per allò recomanable i allò contraindicat, especialment durant l’embaràs.\nCom a norma general, es procura evitar tractaments substitutius durant el primer trimestre de gestació, com a precaució. Segur que has sentit parlar de les cigarretes electròniques, dels pegats de nicotina o dels xiclets. Coneixes les diferències?\nLes cigarretes electròniques s’han posat molt de moda en els últims mesos, però no s’aconsella el seu ús, ja que no hi ha estudis suficients que demostrin que realment ajuden a deixar de fumar i, encara més important, es desconeix el risc real que pot suposar per a la nostra salut. No són medicaments, porten diferents elements, com nicotina, glicerina, propilenglicol i altres substàncies químiques que poden ser tòxiques i, en ocasions, el propi usuari desconeix realment que està inhalant, doncs no hi ha un control obligatori de la seguretat i qualitat dels ingredients del producte.\nActualment, ja està prohibit l’ús de les cigarretes electròniques a centres de salut, centres educatius, transport públic i parcs infantils. No oblidis que es desaconsellen especialment per a embarassades i infants! I recorda que els riscos no són només per aquells que utilitzen les cigarretes, també aquelles persones exposades al vapor poden respirar les partícules líquides i, per tant, també inhalar les substàncies tòxiques, tal i com han demostrat estudis recents de l’Institut Català d’Oncologia.\nDe moment, es desconeixen els efectes a llarg termini d’aquest dispositiu, però es comencen a conèixer els efectes a curt termini i s’està veient que no són innocus i ja hi ha llocs, com Nova York, on s’ha prohibit el seu ús en espais públics (veure article La Vanguardia), assimilant el seu ús al tabac tradicional. L’OMS reclama una legislació que reguli el seu ús, tal i com, actualment, existeix per control de l’ús del tabac.\nAixí doncs les cigarretes electròniques no són un element d’ajuda per deixar de fumar.\nActualment, durant l’embaràs, seguint les recomanacions de la “Guia clínica per promoure l’abandonament del consum de tabac durant l’embaràs” del Departament de Salut, et podem assessorar amb l´ús d’altres productes com els pegats, xiclets o comprimits de nicotina, si valorem que els necessites durant la deshabituació.\nNo deixis de llegir-nos, en properes entrades et parlarem més d’aquests productes que sí poden ajudar-te!\nMés informació sobre les cigarretes electròniques:\nCanal Salut: eCigarretes\nSegons un estudi de l’Institut Català d’Oncologia (ICO), el 75% dels usuaris de cigarretes electròniques segueix fumant tabac convencional.\nEntrevista a Josep Morera (pneumòleg) a La Contra de La Vanguardia, des2013 – “Fumar matarà mil milions de persones al segle XXI“\nRecull notícies cigarret electrònic:\nFulgor i mort del cigarret electrònic\nEl repte de l'”e-cig”\nAquesta entrada s'ha publicat en Embaràs i part i etiquetada amb ASSIR, cigarretes electròniques, embaràs, fumar, tabac. Afegiu a les adreces d'interès l'enllaç permanent.


Divisió a Foment del Treball pel document crític amb el procés | NacióDigital\nAntoni Abad, president de la Cecot, intervindrà en l'acte pel dret a decidir a la Pedrera | La patronal terrassenca expressa la necessitat de "modernitzar Foment" | El document de Foment no va ser debatut en el si de l'organització\nper Pep Martí , 2 de setembre de 2015 a les 16:25 |\nEl document elaborat per Foment del Treball de cara a les eleccions del 27-S, que inclou afirmacions contràries al caràcter plebiscitari dels comicis i crítiques al "procés secessionista", ha generat una forta divisió en el si de la gran patronal. Fonts de Cecot, l'organització empresarial terrassenca adherida a Foment, han explicat a Nació Digital que "el nostre president, Antoni Abad, serà un dels participants en l'acte que demà fa a la Pedrera el Consell de Cambres i diverses associacions com la mateixa Cecot i Pimec, en defensa del dret a decidir. És un senyal que el discurs sobre el procés sobiranista és molt diferent al de la cúpula de Foment".\nAntoni Abad parlarà demà a la Pedrera i, en fer-ho, mostrarà que a Foment, presidida per Joaquim Gay de Montellà, no tothom pensa de la mateixa manera. Abad és membre de la junta directiva de Foment del Treball i és un exponent dels sectors empresarials més compromesos amb el fet nacional.\nLes mateixes fonts han assegurat que "fa temps que des de la Cecot reclamem una modernització de Foment, per posar-la al dia i perquè sigui més sensible a escoltar la majoria de la ciutadania catalana. Però sempre s'ha volgut fer des de la lleialtat i des de dins de Foment".\nSense debat intern\nSegons ha pogut saber Nació Digital, el document sobre el 27-S no va ser debatut pels òrgans de direcció de Foment. No va ser posat a debat. La darrera junta directiva de l'entitat, celebrada el juliol, no va tractar el tema. Tan sols se sabia que s'enviaria un document-enquesta als partits polítics, com s'havia fet en anteriors ocasions, per expressar les principals vindicacions de Foment en l'àmbit econòmic i empresarial. Aquest fet ha generat malestar intern.\nLes patronals i cambres catalanes preparen un acte per dijous en suport del dret a decidir\n27-S Eleccions Parlament 2015, Política, Antoni Abad, Cecot, Foment del Treball, procés català, 27-S, Joaquim Gay de Montellà\nTot i tothom dividit.\nPer Anònim el 3 de setembre de 2015 a les 13:53\nEs més facil dir divide i venceras, docns ja ho sabeu cap formació obtindra majoria absoluta el 27S, ni ajuntats ni per ajunta, massa poc igual que les municipals...ufffff quin tip de riure.\nsegur que són amics de Rajoy, la culpa és de Madrid i la caverna mediàtica, muntatge!!!\nPer Jep dels Estanys el 3 de setembre de 2015 a les 09:42\ncom que no es mostren inequívocament a favor del suïcidi col·lectiu que es fomenta sectariament des de la Generalitat, senyal que són feixistes amics de Madrid. Quanta raó que tenen els il·luminats per Mas.\nFoment, un reducte soviet\nPer Anònim el 3 de setembre de 2015 a les 04:13\nFoment , si hi ha un ajuntament comunista unionista a la ciutat de Barcelona no pasa absolutament res en canvi per construir un estat nou aixo es una catàstrofe, pot ser si però només per ells que se ls acabaran les privilegis que tenen respecte les ciutadans normals\na qui obeeixen ?\nPer Anònim el 2 de setembre de 2015 a les 23:36\nMolt malament sr Gay de Montellà, aixó de decidir coses sense debat l'acosten molt i molt al PP. Son de la mateixa corda o potser és que li deu algún "favor" al Rajoy ?\nPer Anònim el 2 de setembre de 2015 a les 22:12\n999 dicen una cosa y 1 otra\nPer Anònim el 2 de setembre de 2015 a les 18:17\nPer Emprenedor que no empresari! el 2 de setembre de 2015 a les 17:57\nAls executius de l'IBEX 35... Aviat es faran dir CATEX-35... Tot fós tant fàcil! Aquesta gentola només saben veurew diners... I com que en el nostre Estat n'hi continuaran havent-n'hi... Doncs ells seran "independentistes de tota la vida", coll.ns! No recordeu què varen fer quan la Transició? Doncs a cada gay de montellà dels pebrots que us trobeu de cara, digueu-li el mateix: què vas fer el 78, miser...ble? Deixa de tocar-nos el que no sona, i anem per feina, poca-vergonya!\nPer Anònim el 2 de setembre de 2015 a les 17:50\nVaja, el president expressa una opinió personal com si fos la de Foment i no passa res? Potser sí que han de modernitzar l'entitat!\nPer Anònima el 2 de setembre de 2015 a les 17:39\nComptem-nos! Tranquil·lament, serenament, honradament, constructivament, confiadament, generosament: comptem-nos.\nExperimentar en esquena aliena\nPer sacamocos vengador el 2 de setembre de 2015 a les 17:35\nRecord-ho el mete saca de Zanussi de la samarreta merengue, en notar que venien dues rentadores mes a Madrid i deixaben de vendre, casi totes a Catalunya.


La covid-19 provoca la caiguda del 25,6% de les vendes de Seat el 2020 - Regió7\nLa covid-19 provoca la caiguda del 25,6% de les vendes de Seat el 2020\nLa frenada posa fi a un període de xifres a l'alça sense pausa que es va iniciar el 2012\nLa covid-19 ha interromput el cicle de creixement de les vendes de Seat, que va tancar el 2020 amb 427.000 cotxes lliurats, el 25,6% menys que l'any anterior, quan va registrar el volum més alt en la història de l'automobilística. Aquesta frenada de les vendes (les dades sumen les marques Seat i Cupra) posa fi a un període de xifres a l'alça sense pausa iniciat el 2012 i que va tocar sostre el 2019 amb 574.100 cotxes comercialitzats.\nSegons va detallar la companyia ahir en un comunicat, Alemanya es manté com el primer mercat amb 109.500 vehicles venuts, el 17,4% menys, i representa el 25,6% del total de vendes de la marca. Espanya es troba en segona posició amb 73.300 unitats, després de registrar una reculada del 32,1%, seguida del Regne Unit, amb 45.600 cotxes lliurats, el 33,8% menys. Aquestes importants caigudes de vendes es corresponen amb els dos països (Espanya i Regne Unit) on la crisi del coronavirus ha impactat amb més força. Els països on Seat ha continuat creixent en vendes són Turquia (11.600, el 95,3 % més) i Israel (10.400, el 13 % més).\nEl president de Seat i Cupra, Wayne Griffiths, va destacar que els resultats «estan en línia amb els del sector de l'automòbil a Europa» i va assenyalar que, abans de la covid-19, la marca creixia el 6%. Per models, el Seat León va ser, de nou, el cotxe més venut de la marca (111.900 unitats) i es va situar al davant de l'Arona (91.600), l'Ibiza (81.600) i l'Ateca (68.700).\nDesprés d'un 2020 difícil, en el qual la pandèmia va obligar a tancar durant setmanes a la primavera la planta de Martorell i va provocar complicacions en la segona onada, la companyia espera reprendre el creixement aquest any amb els nous models electrificats i de Cupra. «Preveiem un primer trimestre complicat per les restriccions en el subministrament de components per l'efecte de la pandèmia. Tot i així, som optimistes, ja que tenim una bona demanda dels nostres models i preveiem aconseguir un sòlid increment el 2021», va subratllar el primer executiu de Seat. En aquesta línia, es va mostrar convençut que es recuperaran les vendes quan millori la situació sanitària i acabin les restriccions a la mobilitat.\nPer marques, les vendes de Seat es van reduir el 27,3% el 2020, fins als 399.600 cotxes, mentre que la nova marca Cupra va batre el seu rècord, amb 27.400 vehicles, que suposa l'11% de creixement. Cupra va aconseguir al desembre el volum de vendes més alt de la seva història en un mes, amb 3.600 cotxes lliurats.\nCom ja vam explicar en l'edició d'ahir, la direcció de Seat ha plantejat als sindicats un ERTO que deixarà a casa durant 5 mesos uns 550 treballadors i que afectarà de forma menor un màxim d'uns 11.000, per la restricció a escala mundial del subministrament de semiconductors. L'expedient s'aplicarà des de finals de gener fins al 30 de juny i planteja tancar la producció un màxim de 20 dies.


AVíS LEGAL - CATCLASSICS\nL'Associació Catclàssics (en endavant Catclàssics) té la seu en el núm. 1-3 de la carretera de Vallvidrera, 1-3 escala C 2n 2a de Sant Cugat del Vallès, 08173, Catalunya. El seu CIF és G63607162, i està inscrita en el Registre d’Associacions de la Generalitat de Catalunya amb el núm. 28677 de la secció 1a. del Registre de Barcelona.\nCatclàssics es reserva el dret d’actualitzar els continguts de la pàgina web i eliminar-los. L’ús d’aquesta pàgina web atribueix la condició d’usuari de la pàgina web (en endavant l’Usuari) i implica l’acceptació plena i sense reserves de totes i cadascuna de les disposicions incloses en aquest Avís Legal, en la versió publicada per Catclàssics, en el mateix moment en què l’Usuari accedeixi a la pàgina web. L’Usuari es compromet a utilitzar la pàgina web, els seus continguts i serveis, de conformitat amb la llei, amb el present Avís Legal, amb les condicions particulars de certs serveis i amb els altres avisos, reglaments d’ús i instruccions posats per al coneixement de l’Usuari, com també amb la moral i els bons costums generalment acceptats i l’ordre públic. A aquest efecte, l’Usuari ha d’abstenir-se d’utilitzar qualsevol dels serveis amb fins o efectes il·lícits, prohibits i lesius dels drets i interessos de tercers.\nLa reproducció, còpia, ja sigui parcial o total, distribució, comercialització, comunicació pública o qualsevol altra activitat que es pugui fer amb els continguts i la informació pròpia d’aquesta pàgina web pot fer-se lliurament sempre i quan se'n citi la font.\nLa responsabilitat de l’ús de la informació continguda en la pàgina web és de l’Usuari. Catclàssics rebutja qualsevol responsabilitat sobre la informació continguda en notícies no elaborades per Catclàssics i, especialment, sobre els continguts dels enllaços publicats a la seva pàgina web.\nCatclàssics queda eximida de qualsevol responsabilitat per danys i perjudicis de tota naturalesa que puguin derivar-se de la captació i ús per part de tercers de les informacions, de la publicitat i d’opinions facilitades pels usuaris a la pàgina web.\nCatclàssics no es fa responsable en cap cas dels continguts, informacions o imatges que no depenguin de la pàgina web, ni estiguin gestionats per Catclàssics.


Primera sortida del grup de recuperació del patrimoni - CEC Banyoles\nEs va dur a terme el dimarts 8 d’abril de 2014 i es va focalitzar en la font de Brenys, terme de Porqueres, en el trencall que condueix a l’ermita de Sant Bartomeu, camí de Sant Miquel de Campmajor, i a l’alçada de can Matamala.\nEntre les dues entitats es varen ajuntar 10 persones entre socis i amics. Els participants foren: Miquel Rustullet, Joan Pontacq, Joan Corominas, Juli Zamora, Manel Prat, Jaume Noguer, Joan Pujol, Pere Trias, Manel Martínez i Carles Puncernau.\nEns vàrem trobar a les 9h a la pesquera d’Informació 6 dels assistents, la resta s’ajuntaren més tard, doncs venien de Girona. Gràcies a les eines mecàniques, desbrossadora i xerrac, aportats pel CEB es va fer la feina molt ràpida, manejada per les mans expertes dels dos Joans, Pontacq i Corominas. El primer que es va fer va ser desbrossar els laterals del camí d’accés a la font per la pista del costat de Sant Bartomeu.\nUn cop es va poder accedir i portar el material fins a la zona a prop de la font, començarem a tallar bardisses i petits troncs. Mentre, la resta es dedicava a recollir pedres per arranjar un mica el terra dels voltants molt enfangats.\nEl resultat final presentava una notable diferència. Ara només queda per aclarir el tema de la senyalització, saber si els Ajuntaments voldran posar-la als diversos llocs, identificant la font i el seu accés.\n9 de març de 2014: Sortida a Banyoles 13 d’abril de 2014: Sortida a Pujarnol


Jacint Verdaguer | Viu Molins de Rei\nTag Archive for Jacint Verdaguer\nEl carrer Verdaguer s’obre a la circulació menys d’un mes després de l’inici de les obres\nJose Polo • 05/08/2015\nTot i que les obres de connexió entre col·lectors per evitar inundacions encara no estan acabades, el carrer Jacint Verdaguer ja s’ha reobert al trànsit de vehicles. En els propers dies es finalitzaran els treballs sota terra sense afectar a la circulació.\nUn intens aiguat torna a col·lapsar el centre de Molins de Rei durant uns minuts\nEl carrer Jacint Verdaguer i el nou carrer Rafael Casanova han quedat inundats per la potent pluja caiguda aquest divendres a la tarda deixant imatges espectaculars. En pocs minuts l’aiguat ha perdut intensitat i tot ha tornat a la normalitat. La passada tardor ja es va viure un episodi similar.\nCercavila castellera del passat al futur dels Matossers\nEstel Tort • 23/01/2012\nEls Matossers de Molins de Rei han iniciat la celebració del seu 10è aniversari fent un cercavila de pilars de quatre en diferents punts claus de la vila: Ca n’Iborra, plaça de l’Ajuntament, Ca n’Ametller, plaça dels Països Catalans i la Federació Obrera.\nL’Ajuntament pretén rentar la cara a carrers i places\nViu Molins de Rei • 09/10/2011\nL’Ajuntament de Molins de Rei ha iniciat un conjunt d’actuacions de millora a diferents carrers i places amb l’objectiu d’impulsar el manteniment i embelliment de la via pública. Amb una inversió de 8.000 euros, es renovaran jardineres i la seva vegetació.


Cànnabis: entre la il·legalitat i el servei\nCada cop són més les persones que se sotmeten a tractaments amb aquesta substància\nQuan la gent pensa en el cànnabis, directament pensa en una substància que utilitzen alguns per col·locar-se durant una estona. Aleshores, quan es parla de cànnabis medicinal, molta gent no l’accepta per pensar que d’una planta que col·loca no se’n pot treure res bo. Molta gent percep els que usen el cànnabis com drogoaddictes, ja li donin un ús lúdic o un ús medicinal. Això es produeix fins i tot dins el col·lectiu dels metges, ja que per alguns d’aquests els prejudicis suposen un obstacle massa gran com per plantejar-se l’ús de la planta per uns fins medicinals que són més productius del que en un principi es pot pensar.\nCal ser conscients que no és el mateix el cànnabis que el que s’utilitza pel tractament amb cànnabis. El cànnabis és només la planta, de la qual en formen part unes mol·lècules conegudes com els cannabinoides, a partir dels quals es poden fer fàrmacs que siguin eficaços pel tractament d’algunes malalties. Els dos cannabinoides més utilitzats en els tractaments amb cànnabis terapèutic són el tetrahidrocannabinol (conegut com THC) i el cannabidiol (conegut com CBD).\nComponents del cànnabis\nEl THC és el component del cànnabis que causa els efectes psicoactius, el que en un principi suposa un inconvenient en tots aquells pacients als quals se’ls recomana l’ús al tractar-se d’un efecte no desitjat. En canvi, el THC ha demostrat tenir alguns avantatges mèdics exclusius respecte els altres components de la planta. Entre els principals avantatges de l’ús de THC en pacients es troba l’alleujament del dolor, la reducció de la pressió ocular (útil en el cas del glaucoma) o el tractament de nàusees i vòmits (pacients amb quimioteràpia). El THC també presenta una gran eficàcia en els pacients que presenten un trastorn d’estrès posttraumàtic ja que ajuda a paliar símptomes com els malsons i en aquells pacients que pateixen inapetència a causa de malalties de desgast com el càncer o el VIH.\nEl CBD, d’altra banda, té un avantatge respecte al THC: no provoca efectes psicoactius. El compost, a més, presenta una àmplia gamma de beneficis mèdics, com els següents efectes: l’antiemètic (és a dir, redueix nàusees i vòmits), l’anticonvulsiu, l’antipsicòtic (entre d’altres funcions, redueix l’efecte psicoactiu del THC en prendre’ls junts), l’antiinflamatori, l’antioxidant (combat els transtorns neurodegeneratius), l’antitumoral (lluita contra les cèl·lules tumorals i el càncer), i, per últim, l’ansiolític.\nTota aquesta llista de beneficis mèdics provoca que en els últims anys s’estigui treballant amb CBD i hi ha organitzacions, com Kalapa Clínic, que treballen únicament amb l’oli de CBD, que té un percentatge molt baix de THC que ajuda a la seva regulació. Aquest oli es pren en gotes de manera sublingual. Segons Serafí Otero, fundador de Kalapa Clinic, el millor de l’oli de CBD és que quan el pacient troba la seva dosi aquesta ja no s’ha de variar i té uns efectes antiinflamatoris i antioxidants entre 8 i 10 cops més potents que els medicaments que es poden trobar en farmàcies.\nEl cànnabis medicinal té altres formes de consum, com per exemple la que usen els usuaris recreatius, el porro. El problema principal que presenta aquesta forma de consum del cànnabis és que no tothom que l’ha de prendre per fins medicinals n’ha fumat abans, el que per Serafí Otero és un obstacle, ja que no s’ha d’obligar ningú a fer quelcom que no hagi fet abans. L’altre problema que presenta la inhalació del cànnabis és que cada planta té unes característiques diferents i al fumar un porro és més difícil conèixer quins components està inhalant el pacient que si es pren un fàrmac preparat curosament.\nL’altra forma de consum més utilitzada del cànnabis és la vaporització, realitzada mitjançant un vaporitzador que, a diferència del porro, absorbeix de manera molt efectiva les substàncies actives donat que no es produeix combustió. I, a més, existeixen els fàrmacs creats a partir de cànnabis, que s’ingereixen com si fossin qualsevol altre medicament. Altres formes de consum menys utilitzades són la ingesta amb el menjar i amb la beguda, principalment degut a que el cànnabis triga més en fer efecte.\nÚs en malalties\nActualment, el cànnabis s’utilitza per tractar multitud de malalties. Les dosis es dedueixen a partir del pes dels pacients. Té efectes sobre les habilitats motores, determinats efectes immunològics, actua sobre els centres de reproducció de nàusees i vòmit i redueix el dolor. L’esclerosi múltiple és l’únic cas de malaltia per a la qual hi ha un extracte de cànnabis legalitzat com a medicament. Es tracta d’un esprai el nom comercial del qual és Sativex. Aquest medicament el solen donar a les farmàcies d’hospital. Podeu trobar informació ampliada de la mateixa esclerosi múltiple i altres malalties que es tracten amb cànnabis en el recurs que us presentem a continuació. Per desplegar informació de cada malaltia, simplement situeu el cursor sobre el seu nom.\nA causa de la il·legalitat de la substància, els pacients tractats amb cànnabis es troben amb molts problemes per a la seva obtenció. A les clíniques especialitzades asseguren que s’han trobat amb persones que la compraven a venedors ambulants al carrer. Això, expliquen, és molt perillós, perquè no saben què s’estan prenent, i també perquè poden arribar a prendre alguna cosa que no és el que els hi estan dient. Poc a poc, es va implantant un sistema d’associacions a les ciutats, que permeten als seus socis fer ús del cànnabis tant amb finalitats recreatives com medicinals. En el següent mapa podeu trobar les principals entitats relacionades amb el cànnabis medicinal de Barcelona.\nEls defensors de la utilització del cànnabis amb fins terapèutics destaquen que els components extrets de la planta no deixen efectes secundaris, a diferència de la resta de medicaments. També resulta interessant saber que, pel que diuen els estudis recents, el CBD no és una substància addictiva. Això suposa que no genera un trauma en aturar el seu consum. Dels inconvenients de la substància, en canvi, tenen un paper destacat els efectes psicoactius, que són desitjables en un ús recreatiu però no en un ús terapèutic. El seu abús, com passa amb tots els psicoactius, en casos secundaris pot desembocar en problemes psiquiàtrics i d’ansietat. El risc real més probable és una alteració de la memòria.\nEn l’opinió de Serafí Otero, pel que fa als usos de la marihuana en medicina “hi ha un interès enorme de les farmacèutiques en què això no surti a la llum”. Segons ell, un producte que és molt genèric i que no provoca efectes secundaris acabaria amb el mercat de medicaments tradicionals. Otero també creu que el cànnabis té més potencial en medicina del que es coneix fins ara, però que els impediments a l’hora de realitzar estudis amb aquesta substància en persones suposa una barrera pràcticament infranquejable. En paraules seves, “d’aquí 10 anys tothom tindrà una ampolleta de CBD en lloc de pastilles, perquè és més genèric”.


Informació comercial — Ajuntament de Solsona\nSou a: Inici / Àrees / Desenvolupament Local / Informació comercial\nCalendari comercial de Solsona\nTarifes publicitàries dels 'Smart Points'\nFitxa establiments comercials per aparèixer al portal de locals/guia comercial\nDes d'aquí podeu descarregar-vos el calendari comercial anual, on s'especifiquen els dies de durada de les campanyes de rebaixes, els dies de tancament obligatori i els festius amb obertura comercial permesa.\n08/02/2010 - Els comerços solsonins disposen d'un nou canal de publicitat a través dels panells digitals i interactius o Smart Points ubicats als portals del Castell i del Pont. Podeu descarregar-vos-en les tarifes de preus a través del següent PDF.\nDes d'aquí podeu descarregar-vos la fitxa que s'ha d'omplir per facilitar tota la informació de l'establiment que voleu que aparegui al portal de locals/guia comercial de Solsona. Cal enviar-la per correu electrònic a dincomercial@ajsolsona.cat. Es recomana adjuntar-hi fotos del comerç.


Busquets: "És un bon resultat, però quan toqui jugar haurem de tornar a sortir a guanyar"\nEl migcampista assegura que s'ha trobat còmode al camp, tot i que sencara li fa mal la ferida al genoll. No creu que l'eliminatòria estigui resolta "perquè els alemanys són perillosos", però està ben encarrilada\nARA Barcelona 14/02/2012 23:05\n260x366 Busquets rep l'entrada de Bender a Leverkusen / LARS BARON / GETTY Busquets rep l'entrada de Bender a Leverkusen / LARS BARON / GETTY\nTot i reconèixer que l'1-3 és un molt "bon resultat", Sergio Busquets assegura que "l'eliminatòria no està sentenciada" perquè el Barça està avisat del perill dels equips alemanys. "El resultat dóna certa tranquil·litat, però quan toqui jugar, tornarem a sortir a buscar la victòria", ha afirmat el migcampista.\nEl de Badia també ha confessat que el triomf "dóna moral" a l'equip, però tampoc creu que la situació fos tan dramàtica: "Nosaltres sabem que estem fent bé les coses i estem tranquils", comenta. De fet, Busquets no llença la Lliga i diu que l'equip intentarà "recuperar el vol en la Lliga".\nSobre el seu retorn després de ser baixa pel trau al genoll, ha dit que s'ha "trobat cansat" i en alguna acció li feia mal la ferida, "que era molt profunda". "Espero agafar ritme mica en mica i ajudar l'equip en el que pugui".\nAlexis: "Cal seguir, guanyar a casa i no relaxar-nos"


Reactor tèrmic - Viquipèdia\nNomés uns quants al món són reactors ràpids (reactors no tèrmics) i estan tots en fase de prototipus. La majoria de reactors ràpids han patit greus accidents i a és presenten l'inconvenient de necessitar urani molt enriquit, ja que l'augment d'urani reactiu (l'isòtop Urani-235) és l'única manera, com hi ha menys neutrons "trencadors", de fer augmentar el nombre de les seves fissions.\nEls diferents tipus de reactors tèrmics actius al món són els reactors d'aigua pressuritzada (PWR, com els de la central nuclear d'Ascó i de Vandellòs II, o VVER), que fan servir aigua a alta pressió com a moderador; els reactors d'aigua bullent (BWR), com l'usat a la central nuclear de Cofrents, que usen com a moderador la mateixa aigua aigua a pressió que també fa de refrigerant; els reactors d'aigua pesada pressuritzada (PHWR), que usa aigua pesada a alta pressió com a moderador; els reactors de gas (GCR, com el de Vandellòs I, AGR o Magnox), moderats amb grafit; i els reactors moderats per grafit i refrigerats per aigua lleugera (RBMK, en anglès, LGR), que també usen el grafit com a moderador de neutrons.\nObtingut de «http://ca.wikipedia.org/w/index.php?title=Reactor_tèrmic&oldid=11467735»\tCategoria: Reactors nuclears de fissió tèrmics\tMenú de navegació


Vi Jeannine Boutin Parcelle de Jean Saint Joseph: totes les anyades a Uvinum\nQuina és l'opinió sobre altres anyades o volums de/d' Jeannine Boutin Parcelle de Jean Saint Joseph?\n“Un vi per prendre amb la família. Color vermell picota amb vores morats. Aromes profunds: balsàmics, violetes, mentolats. Té força presència. Aquest vi de Jeannine Boutin va quedar bé amb el menjar.”\n“El millor vi de la família de Jeannine Boutin. Color vermell picota amb vores morats. Olor principal a caramel. El Jeannine Boutin Parcelle de Jean Saint Joseph em va agradar, té una bona astringència. Per al que vam menjar va estar bé.”\n“Aromes molt presents a gerd. Vi lleuger, més del que esperava. Em sembla que és un vi de caràcter.”\n“Agradable olor a te. Un negre dens i amb cos. Aquest Jeannine Boutin Parcelle de Jean Saint Joseph és recomanable.”


Primera sessió gratuïta amb els nostres psicòlegs per a valorar el teu cas a Barcelona | Centro de Psicología Canvis\nPrimera sessió gratuïta amb els nostres psicòlegs per a valorar el teu cas a Barcelona\nPrimera sessió gratuïta amb els nostres psicòlegs per a valorar el teu cas a BarcelonaCanvis Centro de Psicología2019-04-15T11:15:28+02:00\nPrimera consulta gratuïta amb nostres psicolègs\nEn la nostra vida es donen un conjunt de situacions i/o circumstàncies que ens generen malestar emocional. Decidir fer el pas i buscar ajuda en el psicòleg en moltes ocasions no és una decisió fàcil ja que pot haver-hi pors, vergonya, incertesa i fins i tot desesperança. Una altra raó per la qual ens dissuadim de buscar ajuda psicològica pot ser el factor econòmic que travessem.\nTots vivim moments en els quals ens sentim perduts o superats per determinades situacions, o fins i tot sentim que necessitem un canvi per a millorar determinats aspectes de nosaltres mateixos. Per a això és necessari un creixement personal, que s’adquireix a través de l’autoconeixement. Començar una teràpia psicològica és el primer pas. Aquesta t’ajudarà a resoldre aquest problema que t’angoixa, a millorar la teva autoestima i a potenciar els teus recursos i habilitats per a afrontar els moments difícils que puguin sorgir en el futur.\nEn el centre de psicologia Canvis de l’Eixample de Barcelona, considerem que una primera valoració psicològica ha de ser accessible a tothom i per això, establim una primera sessió d’avaluació gratuïta i sense compromís amb un dels nostres psicòlegs per a conèixer el teu cas particular i així valorar si estem en disposició de poder ajudar-te i oferir-te alguna subvenció segons les teves circumstàncies actuals.\nDurant la sessió inicial es comença a crear un ambient de confiança, on la persona que sol·licita ajuda serà escoltada i podrà expressar-se lliurement, mai per a ser jutjada sinó per a ser compresa.\nEn aquesta primera entrevista gratuïta coneixeràs al psicòleg i el seu mètode de treball de manera informativa per a poder resoldre els teus dubtes, orientar-te i ajudar-te a realitzar la millor elecció. D’aquesta manera, podràs decidir lliurement i amb criteri si després continues la teràpia proposada.\nÉs important que sàpigues que tota la informació que dones fins i tot en una primera sessió d’avaluació és absolutament confidencial, quedarà recollida en un expedient clínic del nostre centre de psicologia que es tractarà segons la Llei de Protecció de dades vigent i està subjecte al Codi Deontològic del Col·legi Oficial de Psicòlegs, quedant garantida la seva guarda i custòdia pel professional.\nSi aquest és el teu moment i tens el valor necessari per a reconèixer i afrontar la situació personal que et preocupa i el valor per a explicar-lo davant d’un professional de la psicologia no dubtis a posar-te en contacte amb nosaltres i realitzar aquesta primera entrevista gratuïta per a valorar el teu cas i situació econòmica.\nDubtes freqüents abans d’anar al psicòleg\nCom triar al meu psicòleg?\nUna vegada que es comprova la certificació i la competència del psicòleg particular, la millor manera de triar a un psicòleg és acudint a una primera consulta i avaluar si se sent còmode i en confiança amb el terapeuta. Aquesta trobada pot avaluar-se en primer lloc a partir del sentiment de trobar-se enfront d’algú que comprèn el sofriment que un experimenta, i que sabrà ajudar a eliminar-lo.\nConeix als nostres psicòlegs\nQuan haig d'acudir al psicòleg?\nNo hi ha una llista concreta de situacions per les quals s’hagi d’anar al psicòleg, no tothom té dificultats en les mateixes coses.\nSi alguna situació complicada ha alterat aspectes del nostre ritme de vida o davant un problema que no sabem com afrontar, apareixen sensacions d’ansietat, angoixa, tristesa, por, insomni… Aquests símptomes són indicatius que la persona es queda sense recursos a l’hora d’afrontar una determinada situació i podria ser un motiu per a acudir a un psicòleg.\nPuc anar acompanyat/a el psicòleg?\nSí, per descomptat. Tu decideixes si vols que algun familiar o amic t’acompanyi a la consulta; no obstant això, excepte en els casos de teràpia de parella o teràpia familiar, la teràpia és individual pel que la persona que t’acompanyi haurà d’esperar en la sala d’espera del centre.\nQuant dura cada sessió de teràpia psicològica amb el psicòleg?\nLa durada de les sessions de teràpia psicològica amb el psicòleg, tant d’avaluació com de tractament, són de 45 minuts de durada. S’ha demostrat que sí la sessió s’allarga més temps, l’atenció disminueix i la visita és menys productiva.\nLa primera consulta gratuïta té una durada de 30 o 35 minuts.\nExisteixen molts motius per a consultar a un psicòleg. Alguns poden ser temes puntuals que en poques sessions es poden resoldre. Uns altres poden ser trastorns que requereixin d’un major nombre de sessions de teràpia.\nEl nombre de sessions dependrà de molts factors: el tipus de problema, si hi ha més d’un, el temps que fa que es manté, la confiança en el canvi, la capacitat d’introspecció i la implicació de la persona en la teràpia.\nAmb quina freqüència haig d'anar a teràpia psicològica?\nEn funció de la interferència del problema en la vida del pacient es pot fixar una sessió setmanal o quinzenal. A poc a poc les sessions poden anar espaiant-se i adaptant-se a les necessitats i ritme amb que es van manifestant millores.\nEn què consisteix la teràpia psicològica?\nLa teràpia consisteix en la reeducació de la conducta, però comporta també un moment d’alleujament i comprensió en un context de seguretat, confidencialitat i discreció.\nEs parteix d’un procés d’avaluació en el qual s’obté informació per a determinar-la dificultat o problema concrets i les seves causes. A continuació, es marquen objectius terapèutics, en funció dels quals es traça un pla terapèutic dirigit a aconseguir-los.\nCom puc obtenir els millors resultats de la teràpia psicològica?\nEl principal motor en un procés de teràpia és el desig i interès de canviar algunes coses en la vida. Si aquest desig no existeix, en forma d’inquietud, interès, etc., el treball pot veure’s molt limitat. Aquesta inquietud pot expressar-se en forma d’honestedat del pacient, encara que no necessàriament. Existeix una espècie de resistència inconscient que és el que fa que el canvi no sigui tan fàcil d’aconseguir.\nEl repte d’una teràpia és buscar formes noves per a dissoldre aquests bloquejos que impedeixen el canvi i millorar.\nQuè passa si no em sento còmode/a amb el meu psicòleg?\nPots sol·licitar el canvi de psicòleg. La teràpia és en primer lloc una relació, i és important que et sentis còmode i en confiança en aquesta relació, d’això depenen els resultats que es puguin aconseguir.\nNomés parlo jo en les sessions de teràpia psicològica?\nEn general s’estableix un diàleg però dependrà de la problemàtica i de les característiques del pacient. Hi haurà sessions en les quals parli més el pacient, per exemple durant l’avaluació i unes altres en les quals el psicòleg intervé més que el pacient.\nNomés es parla dels traumesa la teràpia psicològica?\nNo és necessari que hàgim sofert traumes per a tenir problemes. El psicòleg és un professional que t’ajudarà a trobar les claus per a solucionar tu malestar, a comprendre què et succeeix, a identificar els factors que mantenen aquesta dificultat, i a dotar-te d’estratègies, eines i habilitats que podràs aplicar al llarg de la teva vida en moltes altres situacions.\nA vegades, psicòleg i psiquiatre fan un treball conjunt, de manera que el primer s’encarrega del tractament psicològic i el segon, del farmacològic.\nEl psicòleg és un professional de la conducta que utilitza el diàleg i la reestructuració mitjançant la teràpia davant els trastorns mentals no severs. El psicòleg realitza una avaluació, un diagnòstic, una intervenció i un tractament sobre els teus pensaments, les teves emocions i les teves conductes.\nUn psiquiatre és un metge de la salut mental que pot receptar els fàrmacs que millor s’adaptin al problema que presenta però quan s’abandona la medicació si no se segueix una teràpia per a resoldre el problema és molt probable que la simptomatologia que presentava torni a manifestar-se.\nHaig de prendre medicació?\nEn cas que sigui necessari sobre la base del grau de severitat o intensitat del problema o problemes de les persones que tractem, els psicòlegs de Canvis derivarien el cas al psiquiatre adequat.\nCentre de psicologia Canvis\nSol·licita una cita gratuïta


Deliciosos Plats Vegitarianskie - Rotlle de tempura de patata dolça (vegana)\nRotlle de tempura de patata dolça (vegana)\nPle de formatge vegetal deliciós, verdures cruixents i tempura de moniato, les capes alvocades cremoses a l'exterior són realment les que estan passant al següent nivell. Aquest rotle de tempura de patata dolça és tan fàcil de fer i es convertirà ràpidament en un dels teus favorits absoluts, ja que té un sabor i una textura delicioses.\nRecepta de samosa de llenties\n1/2 tassa d’arròs de gessamí negre\n1/2 tassa d’arròs de sushi\n4 cullerades de vinagre d’arròs\n1 moniato mig, pelat i tallat a rodanxes\n1/3 tassa de pa ratllat\n1 alvocat (1/2 per al farciment - 1/2 per al recobriment)\n1 cogombre petit, julien\n1 pastanaga petita, julienned\nCuineu l’arròs de sushi segons les instruccions del paquet i deixeu-lo refredar.\nTallar el moniato a tires. Preescalfeu el forn a 350 ° F i alineeu una làmina de forn amb paper pergamí. En un bol, barregeu el pa ratllat, la farina, les espècies i la sal i bateu-les juntes. En un altre bol, poseu la llet. Introduïu cada tira en la llet, després en la barreja de pa ratllat, després la llet i de nou la barreja de pa ratllat i, a continuació, transferiu-la a la planxa. Introduïu-ho al forn a 350 º F durant 30 minuts fins que quedi cruixent per fora i suau per dins.\nPrepareu les verdures per al farcit. Talleu l’alvocat lleugerament i talleu la pastanaga i el cogombre a rodanxes.\nAgafeu la meitat de full de nori i poseu-la sobre una estora de bambú. Col·loqueu mitja tassa d’arròs de sushi per sobre i pressioneu suaument cap avall (mulleu les mans per a un maneig més fàcil). Gireu amb cura el full de nori al voltant de la cara buida cap amunt. Afegiu els ingredients farcits (pastanaga, cogombre, moniato, formatge crema) i utilitzeu la estora de bambú per enrotllar el rotlle de sushi.\nAgafeu les rodanxes d’alvocat i repartiu-lo al damunt del rotlle de sushi. Utilitzeu una peça de film de plàstic per tapar el rotlle. Utilitzeu la estora de bambú per prémer l’alvocat en forma suaument, després traieu la làmina de plàstic i talleu-les a rodanxes.\nRösti de carbassa amb bolet maig (vegà, sense gra)\nBaklava de xocolata i cacauet (vegana)\nSopa d'Alfredo Cremós de Maíz (Vegan)\nSopa Minestrone d’Or Alimentació (Vegana)\nPastís d'anacard barrejat (vegà, sense gluten, cru)


La bombona de butà marca un nou màxim històric: 19,55 euros, un 4,9% més - À Punt\nLa bombona de butà marca un nou màxim històric: 19,55 euros, un 4,9% més\nAquest repunt suposa un 40% més que fa un any\nImatge d'arxiu d'un repartiment de butà / Europa Press\n16 de maig 2022 - 16:06\nLa bombona de butà torna a marcar un rècord. A partir d'aquest dimarts, la bombona de 12 quilos costarà 19 euros amb 55 cèntims, segons una resolució publicada dilluns al Butlletí Oficial de l'Estat (BOE). És un 5% més del que costava dilluns, i un 40% més que fa un any. Les raons de l'augment són l'increment de les cotitzacions de la matèria primera i del transport, a més de la depreciació de l'euro enfront del dòlar.\nL'increment en el preu màxim s'ha vist atenuat pel límit de variació superior del 5% en el preu sense impostos que dicta l'Orde IET/389/2015, de 5 de març. Si no existira aquest límit el preu sense impostos de la bombona s'hauria incrementat un 8,19%. El preu màxim de venda dels gasos liquats del petroli envasats (GLP) en envasos d'entre huit i vint quilograms no es troba liberalitzat. El seu valor es revisa bimestralment el tercer dimarts del mes, per Resolució de la Direcció General de Política Energètica i Mines.\nAquesta revisió bimensual del preu es calcula en funció del cost de la matèria primera (propà i butà) en els mercats internacionals, així com del cost dels nolis (transport) i l'evolució del tipus de canvi euro-dòlar. D'altra banda, aquesta revisió del preu, a l'alça o a la baixa, està limitada al 5%, acumulant-se l'excés o defecte de preu per a la seua aplicació en posteriors revisions.\nConsum en retrocés\nActualment, es consumeixen 68 milions d'envasos de GLP de diferents capacitats, dels quals 53 milions es troben subjectes al preu màxim regulat, però l'ús d'aquest combustible està en retrocés, de manera que entre 2009 i 2018 va caure un 20%.


Andreu Suriol relleva Albert Abelló a la presidència de la Cambra | Notícies TGN - Notícies de Tarragona Diari Digital\nAndreu Suriol relleva Albert Abelló a la presidència de la Cambra\nEl fins ara vicepresident segons de la patronal tarragonina ha estat al capdavant del Col·legi de Farmacèutics\nEl president sortint Albert Abelló i el nou responsables de la Cambra de Comerç de Tarragona, Andreu Suriol.\nEl ple de la Cambra de Tarragona ha escollit, per unanimitat, a Andreu Suriol com a nou president de la corporació tarragonina. Suriol, que ha estat proposat pel Comitè Executiu, relleva Albert Abelló, que el passat 26 de gener va presentar la seva renúncia al càrrec per tal d’acceptar noves responsabilitats a l’àmbit de la política municipal. En el seu adèu a la presidència de l’ens Abelló ha refermat que «lla Cambra de Tarragona queda en bones mans».\nSuriol ha destacat la feina feta durant aquests anys pel seu antecessor en matèria d’internacionalització i en l’adaptació de la Cambra a la nova normativa. A més ha remarcat que la seva intenció és seguir amb les directrius marcades pel seu antecessor durant aquests anys.\nSuriol és el primer president de l’ens cameral originari del Baix Penedès, fet que considera «tot un honor». Pel que fa a les eleccions a la presidència de les cambres, Suriol no ha descartat presentar-se tot i que ha deixat clar que la seva intenció és donar pas «a gent amb idees noves».\n– El compromís i lideratge en la demanda davant les administracions de les infraestructures justes pel territori.\n– La internacionalització, que ha fet que la Cambra de Tarragona, gràcies a la seva experiència i professionalitat, sigui el principal interlocutor per a totes aquelles empreses de l’Estat espanyol que busquen establir-se i fer negocis a Àfrica. Des de 2006 s’han acompanyat als exportadors a 38 països del continent africà i s’han organitzat més de 70 missions empresarials arreu del món.\n– L’apropament a les empreses, a les que s’ha escoltat, recolzat i ajudat. Uns objectius que s’han materialitzat fent encara més útil la Cambra i, alhora, fomentant l’emprenedoria i la formació. I impulsant reeixides promocions a peu de carrer que han tingut una excel·lent resposta i acceptació de la societat, a més d’un indiscutible retorn econòmic, la qual cosa ha contribuït a projectar en positiu la imatge de la nostra ciutat i del territori.


La Petita Llibreria: 03/02/20\nPatufet. El timbaler del Bruc\nAvui us presentem una nova entrega ben engrescadora de la col·lecció infantil protagonitzada per El Patufet i les tradicions catalanes.\nJa hem gaudit de les tradicions més importants i significatives de l’any, hem gaudit dels llibres de jocs i activitats, dels secrets de capitals importants i d’algun ésser important del costumari català i avui ens presenten un nou protagonista de la historia de Catalunya.\nAl conte de El timbaler del Bruc els seus autors Roger Roig i Hugo Prades rescaten de la memòria col·lectiva aquest petit vailet que a cop de tambor va allunyar i derrotar a totes les tropes franceses amb el seu enginy i singularitat.\nRealment sembla un bon amic del nostre trapella i imaginatiu Patufet.\nL’explicació del personatge de Napoleó, les tropes i de la batalla ofereix als nanos els ingredients justos per entendre el fet històric sense entrar en altres aspectes polítics i socials que els poden embolicar i es centren en la figura curiosa i simpàtica de el timbaler.\nÉs una gran eina per començar a picar-los amb coneixements històrics de les terres catalanes a través d’anècdotes i de fets curiosos.\nCom sempre ens tenen acostumats té una dosi adequada de text i unes il·lustracions que arrodoneixen i omplen de sentit l’aventura.\nA més gràcies a tan singular personatge poden veure com es poden solucionar problemes de manera diferent i creativa i aprendre del poder de l’enginy.\nUn cop més Cossetània Edicions encerta de ple ampliant el costumari per excel·lència per als menuts de la casa.\nBaratet, ben documentats, presentats de manera accessible per la lectura i atractiva en quan a les il·lustracions són dels contes més interessants que podeu trobar avui en dia a les llibreries.\nPer nosaltres són un valor segur.\nSi heu gaudit de títols com Fem castells!, Tocats pel bolet, Temps de castanyes, Caga tió!, Els tres Reis d’Orient, Ens disfressem per carnaval, La calçotada, Sant Jordi i el drac, Fem una mona de Pasqua, La nit màgica de Sant Joan i el llarg etcètera que ja us hem recomanat no us podeu perdre la nova entrega que ens regalen els seus autors.


Acc10 ens presenta més material interessant. En aquest cas Ignasi Cubiñá ens presenta la seva empresa EcoIntelligentGrowth i ens explica el concepte de l'Economia Circular.\nRecollint les paraules d'Ignasi, L'Economia Circular es basa en 3 principis: la no generació de residus; l'ús d'energia de manera eficaç i potenciar energies abundants com la solar; celebrar la diversitat de productes i conèixer a fons el rol de l'usuari\nFer negoci amb l'Economia Circular from ACCIÓ | Competitivitat per l'empresa


Les places es coordinen per articular una nova acció conjunta contra l'augment del soroll - L'independent de Gràcia\nSol, Diamant, Revolució, Vila, Lennon i Nord demanen la represa de la Taula de Places, que no es convoca des de l'octubre de 2019\nDivendres, 11 de juny de 2021 a les 06:30h\nA les tardes el jovent es troba a les escales de l'església de Sant Joan, a la plaça Virreina | À.G.P.\nLa Taula de Places, l'òrgan de participació que aplega el veïnat de les places més concorregudes de Gràcia, no es reuneix des de l'octubre de 2019 i de fet no ha calgut que es reunís almenys fins aquest abril, quan els veïns han tornat a l'anormalitat del soroll i les concentracions de visitants fins a altes hores de la matinada. Però la situació ha canviat en aquests dos mesos, de manera corregida i augmentada, per les ganes generals d'esbravar-se no només en cap de setmana, i això ja ha provocat la reacció dels veïns organitzats. "Hem d'assumir amb resignació el malestar manifest per un augment de soroll intolerable?", es preguntava Rubén, a l'audiència pública dimarts.\nEl Districte respon que ja ha registrat 6.500 desallotjaments i més de mil sancions\nEl grup Places de Gràcia fa dies que bull a xarxes socials internes i aquest dimecres al vespre sis dels seus integrants han arribat a una primera concreció: la preparació d'una acció conjunta de les places del Sol, Diamant, Revolució, Vila, Lennon i Nord i la petició d'una reunió també conjunta amb el Districte. "Hi ha un problema estructural al barri i volem que se'ns rebi per saber quines noves mesures s'aplicaran aquest estiu per solucionar aquest tema ", apunta una de les representants del grup, portaveu d'una de les places. "Ara ja no és només la quantitat de gent sinó també l'ús sovintejat d'altaveus", afegeix.\nUn informe basat en els sonòmetres de Revolució, segons van exposar els veïns dimarts a l'audiència pública, assegura que entre el 9 de maig i el 6 de juny almenys 14 dels 29 dies es van superar els 60 decibels en horari nocturn durant dues hores. "No sé ben bé de què serveixen els sonòmetres sin no es prenen mesures", van complementar en la mateixa sessió veïns de la plaça de la Virreina.\nEl Districte, després del posicionament municipal dels últims dies a través del tinent d'alcalde Albert Batlle, que va defensar que calia viure "amb normalitat els botellots", es va defensar a l'audiència pública apuntant que els desallotjaments ja s'eleven a 6.500 casos i ja hi ha hagut "més de mil denúncies" i apel·lant a les mesures de futur contingudes en el programa de reducció de la contaminació acústica 2021-2030.\nLes incidències, tot i les mesures en augment adoptades pel Districte (baldejos d'aigua a les 11, presència policial en rotació a vint punts sensibles, retocs urbanístics com els jocs i les jardineres de Sol), s'han estès i generalitzat aquestes últimes setmanes no només en les places històricament més sofertes sinó també en punts que ja havien registrat l'any passat una consolidació del soroll per concentracions de gent com plaça del Nord. Ara s'hi afegeixen Poble Romaní o Raspall i, com a conseqüència de l'efecte dissuasori de la presència policial rotatòria, també hi ha queixes de carrers secundaris on la gent es desplaça i acaba vivint la nit completa de manera itinerant per Gràcia.


Carme Borrell: “La pandèmia comportarà un repunt de problemes de salut mental”\nLa gerent de l'Agència de Salut Pública de Barcelona (ASPB), Carme Borrell, durant l'entrevista / Jordi Play\nEntrevista a la gerent de l'Agència de Salut Pública de Barcelona\nLa gerent de l’Agència de Salut Pública de Barcelona, Carme Borrell, analitza la situació actual de la pandèmia per Covid-19 a la capital catalana. La doctora en Salut Pública explica com han entomat a l’ASPB l’arribada de la pandèmia, per què la malaltia afecta més els barris desfavorits i quines conseqüències tindrà més enllà de l’economia.\nCom valora la situació actual d’infeccions per Covid19 a la ciutat de Barcelona?\nActualment hi ha més de 30.000 casos confirmats. Aquesta segona onada que va començar al juliol és diferent de la primera en el sentit que d’entrada abans es feien només proves diagnòstiques a les persones que entraven als hospitals. Per tant ens mostrava una imatge del que passava amb els casos més greus. Pel que fa als més lleus, no hi havia capacitat per fer les proves diagnòstiques. Això ha canviat totalment. Ara se’n fan moltes més i tenim un patró de malaltia que ha canviat. Tenim molts asimptomàtics detectats i a més afecta molt més la població jove. Aquest fet fa que la malaltia no afecti tant els serveis sanitaris. Hi ha menys ingressos i menys persones a l’UCI i molta menys mortaldat. Hem passat de tenir una malaltia que afectava gent gran i va augmentar les defuncions a una malaltia que afecta el jovent i casos més lleus.\nSembla que s’ha estabilitzat.\nLa situació està estable. Estem tenint a Barcelona entre 1.400 i 1.600 casos cada setmana. Tot l’agost ha estat així. Estem fluctuant en aquestes xifres. En aquest sentit les mesures preventives són importants, perquè la gent jove pot acabar infectant la gent gran. I això és preocupant. Els barris més afectats segueixen sent algunes zones de Nou Barris, Besòs i algun barri més, però sobretot la part nord de la ciutat. El patró no ha canviat gaire.\nL’ASPB va publicar que la Covid19 afecta més les persones amb rendes baixes, com és això?\nLa desigualtat social en salut passa factura en la majoria de malalties. L’afectació de les malalties a nivell socioeconòmic és més gran en rendes baixes. Hi ha un patró descrit, segons les circumstàncies de vida i de treball de les persones, que va lligat al patró de malalties. Amb la Covid19 passa igual. Agrupant les seccions censals de la ciutat en funció del nivell socioeconòmic s’observa una major incidència de malaltia a mesura que disminueix el nivell socioeconòmic. Això va lligat, per exemple, als treballs precaris o temporals, que fan més difícil el teletreball o l’aïllament. Però també l’habitatge, perquè segons com sigui una llar hi haurà més o menys possibilitats de fer una quarantena. Aquests factors van lligats al barri on vius, on hi ha més privació social i econòmica també hi ha més malalties.\nTambé van arribar a la conclusió que afecta més els homes.\nEn aquesta onada per sexes s’ha igualat bastant la cosa, però inicialment afectava molt més els homes més grans. El fet de patir malalties cròniques més greus, càncer, malalties cardiovasculars, pot afavorir que els homes tinguin més Covid19. També sembla que hi ha certa predisposició genètica a infectar-se. Però insisteixo que ara ja no s’observa tant, perquè afecta més els joves.\nLa gerent de l’Agència de Salut Pública de Barcelona (ASPB), Carme Borrell, durant l’entrevista / Jordi Play\nCom creu que seran els resultats de l’estudi de salut de Barcelona de l’any 2020?\nÉs molt difícil de preveure, amb la covid pel mig. No sé molt bé què esperar, però no m’estranyaria veure un repunt de problemes de salut mental. Amb la manca de relacions i de suport social, la pèrdua de llocs de feina i l’atur, problemes per afrontar la malaltia. Crec que això repercutirà en algun indicador de salut i normalment en el primer que ho fa, tal com ho va fer el 2008, és en la salut mental. És probable que amb aquesta crisi ho veiem.\nCom van entomar l’arribada de la pandèmia a l’ASPB?\nLa pandèmia la vam entomar com un tsunami. Els serveis de salut pública no estaven preparats per a una pandèmia d’aquestes característiques. De la crisi social i financera del 2008 cap aquí ens han retallat, els serveis de salut han patit molt. L’atenció primària fa temps que reivindica que ja no poden fer la seva feina amb els recursos que tenen. I a la salut pública també, és molt petita. Nosaltres som menys d’un 2% de tot el pressupost de salut. El servei de salut pública no estàvem dimensionats per a una pandèmia d’aquestes característiques. Al pic de l’epidèmia vam arribar a tenir 700 casos cada dia, no hi ha uns serveis preparats per trucar a 700 persones, aplicar el cens de contactes… Ara amb tot el que hem anat aprenent la situació ha millorat, se’ns ha reforçat el servei, a part dels serveis assistencials, 061 i atenció primària. Veurem si és suficient. Ara estem més ordenats i preparats.\nCom és que les xifres mai quadren?\nEn aquell moment ens va agafar a tothom desprevinguts. I un altre tema per exemple és el sistema d’informació. No hi havia sistemes d’informació preparats. Ara la Generalitat ha creat un sistema on es recullen tots els casos diagnosticats per laboratori. Això al principi era impossible. Espero que si ve una altra onada o un altre problema de salut pública, els serveis estiguem més preparats per a poder-ho afrontar. Jo porto molts anys en aquesta casa i no havíem viscut mai res semblant.\nUna de les derivades curioses de la quarantena va ser que la qualitat de l’aire va millorar significativament, ara tot torna a la normalitat?\nTenim diversos informes sobre la qualitat de l’aire. En aquest context tan negatiu, aquest ha estat un aspecte positiu. Ha estat com un experiment natural sense cotxes pel carrer, que són els principals contaminants de la ciutat. Sense el trànsit rodat vam veure una disminució important de la contaminació. Això ens fa reflexionar, si bé una situació similar no la tornarem a viure fàcilment. No farem desaparèixer el cotxe, però les polítiques han de procurar que a la ciutat es faci servir més el transport públic, anar a peu o la bici. La contaminació ha tornat a augmentar, lamentablement.\nLa ZBE serà una bona mesura?\nJa s’ha començat a posar les sancions. Ara, pensar que una mesura com aquesta ens porti a la situació com la covid és impossible. Cal més transport públic.\nBarcelona sola ho pot assolir o hauria de ser una política supramunicipal?\nLa ZBE ja és una política supramunicipal. Cada cop més polítiques hauran de ser supramunicipals i més en ciutats com les nostres, que travesses un carrer i ja és l’Hospitalet. Un clar exemple d’això és el Pla de Barris, que afecta Barcelona, però hauria de ser metropolità, per poder afectar zones desfavorides de l’Àrea Metropolitana, no només de la ciutat de Barcelona.\nTornant a la salut: a Barcelona l’esperança de vida no para de créixer. 90.000 persones més grans de 64 anys viuen soles i són població de risc per la covid. Això del cert serà un gran repte par a la salut de la ciutat.\nDes de l’Ajuntament s’ha intentat tenir cura d’aquesta població més vulnerable des de Drets Socials. Participem en taules de seguiment d’aquest tipus de població, s’ha reforçat l’atenció domiciliària, s’han fet telefonades a persones que viuen soles. En tota la pandèmia Serveis Socials és dels departaments que més feina ha tingut. A vegades pensem que una pandèmia és un problema de salut pública, però no solament. L’esforç des de Generalitat i Ajuntament ha estat des de molts angles.\nQuines conseqüències pot tenir l’envelliment en el futur de les polítiques públiques?\nGent gran i soledat haurà de tenir prioritat. L’envelliment és un clar factor que afectarà la salut pública de la ciutat i s’hi ha de treballar, clarament.\nUna altra conclusió del darrer estudi de salut pública de Barcelona és que es confirmava una tendència a l’alça de les malalties de transmissió sexual, tot i que baixaven les de VIH/Sida.\nAquest 2020 és probable que les malalties de transmissió sexual vagin a la baixa. Aquest és un dels temes que cal que es treballi des d’àmbits més globals. La facilitat amb què hi ha relacions sexuals avui dia ho demana. Nosaltres treballem molt estretament amb les aplicacions, fent-hi publicitat i missatges de prevenció d’on es poden fer les proves del VIH o d’altres MTS, preservatiu, etc.\nSegons els seus estudis, les dones, tot i viure més que els homes, tenen més problemes de salut en totes les classes socials. Per què?\nLes dones viuen més i tenen més problemes de salut. Això és així. Tota la bibliografia científica en dóna proves. Patim més malalties cròniques, artrosi, mal d’esquena, mal de cap, depressió, salut mental… Ho atribuïm a la manera com es socialitza el fet de ser dona. Clarament les dones tenen un rol discriminat, a part de fer la feina fora de casa a més també tenim la feina de la llar. I això ha influït en la seva vida: menys poder econòmic, menys poder social, doble entorn de treball, cures. I això repercuteix en la salut.\nL’heteropatriarcat va malament per a la salut de les dones.\nQuines polítiques concretes creu que es podrien aplicar per tal que gènere i classe social no tinguin un efecte tan gran en les dones?\nHem de parlar dels determinants socials de la salut: tots els factors socials que acaben afectant en la salut. Des de polítiques econòmiques, benestar social, mercat de treball, fins a polítiques més properes, com les condicions del treball, treball domèstic o ingressos. Tots els aquests factors afecten diferent segons el gènere. Les polítiques dels governs han d’ajudar a pal·liar aquestes desigualtats. I això afecta a la salut. Hem de seguir reivindicant i ajudant.\nAquí tenim el programa Salut als Barris. Intentem fer programes d’oci saludable o acompanyament, per exemple, en barris on la situació és precària. Som a 25 barris dels 73 que n’hi ha.